­­

Nyhedsbrev marts 2019

Kære forældre,

På fredag holder vi fastelavn, hvor børnene kan møde udklædt, også med våben og masker! Vi holder samling kl. 9.30 og slår katten af tønden bagefter!

Vi har dejligt forårsvejr lige nu, men husk foråret er omskifteligt, så husk en justerbar garderobe til børnene.

Jeg skal bede jer om, at aflevere sommerferiesedlen **senest 1. mart**s. Ellers regner jeg med, at i holder ferie i juli måned.

Vi vil opfordre jer til at **vaske hænder** med jeres børn når i kommer til børnehaven og når i henter igen. For at forebygge bakterie og sygdomsspredning. Check ligeledes jeres barn **hver aften** for **lus.**

**Mødetid: Vi holder morgensamling hver dag kl.9.30- 9.45, vi forventer derfor, at børnene er afleveret inden kl. 9.30 med mindre andet er aftalt.**

**Mobiltelefon:** Giv jeres børn jeres fulde opmærksomhed, **LAD derfor VÆRE med at tale i mobiltelefon i børnehaven.**

**Afhentning:** Når du henter dit barn, skal du altid sørge for at sige farvel til mindst én ansat. Det er vigtigt, at du tager dit barn med, når du kommer for at hente det, også selvom han/hun måske ikke vil hjem: du må ikke lade dig overtale til at gå og komme igen senere. Det giver usikkerhed hos personalet om barnet *er* hentet, uro i børnegruppen generelt og af og til anledning til ’fortrydelse’ hos det barn det drejer sig om. Husk at sige farvel til personalet, når du henter dit barn på legepladsen.

**Parkering:** kirketjeneren har bedt mig videreformidle, at parkering på kirkens område **kun** er tilladt i forbindelse med aflevering og afhentning af jeres børn.

**Lågen:**. Lågen og koden skal kun håndteres af forældre og voksne.

**Børn:** Carl stopper med udgangen af marts.

**Legetøjsdag:** vi har legetøjsdag den sidste fredag i måneden. Lad våben og masker blive hjemme, da disse effekter giver anledning til konflikter og rædsel. Næste legetøjsdag er fredag d. 29.marts!

**Kalender:** børnegudstjeneste onsdag d. 6. marts, fastelavnsfest fredag d. 1. marts.

**Aktiviteter:** musik mandag og sang onsdag. Vestamager gruppen og yoga kører videre. Skoleparat hvor vi mødes 1 gang ugentligt.

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Lukkedagene**: for **2019** er: 15.4- 17.4, 31.5, 5.6, 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Ellen, Maxima, Frederik og Molly. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God marts**